CELEX: 22019D2057
Language: sk
Date: 2018-02-09 00:00:00
Title: Rozhodnutie Spoločného výboru EHP č. 21/2018 z 9. februára 2018, ktorým sa mení príloha IX (Finančné služby), príloha XII (Voľný pohyb kapitálu) a príloha XXII (Právo obchodných spoločností) k Dohode o EHP [2019/2057]

12.12.2019   
               
               
                  SK
               
               
                  Úradný vestník Európskej únie
               
               
                  L 323/41
               
            
         ROZHODNUTIE SPOLOČNÉHO VÝBORU EHP
         č. 21/2018
         z 9. februára 2018,
         ktorým sa mení príloha IX (Finančné služby), príloha XII (Voľný pohyb kapitálu) a príloha XXII (Právo obchodných spoločností) k Dohode o EHP [2019/2057]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (1), sa má začleniť do Dohody o EHP.
                  
               
                     (2)
                  
                  
                     V smernici 2014/59/EÚ sa používajú pojmy „materské inštitúcie v Únii“, „materské finančné holdingové spoločnosti v Únii“ a „materské zmiešané finančné holdingové spoločnosti v Únii“, ktoré sa v kontexte Dohody o EHP chápu ako odkazy na subjekty zodpovedajúce príslušnému vymedzeniu pojmov stanovenému v uvedenej smernici, ktoré sú zriadené v jednej zo zmluvných strán EHP a ktoré nie sú dcérskymi spoločnosťami žiadnej inej inštitúcie zriadenej v ktorejkoľvek inej zmluvnej strane EHP.
                  
               
                     (3)
                  
                  
                     Prílohy IX, XII a XXII k Dohode o EHP by sa preto mali zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha IX k Dohode o EHP sa mení takto:
            
                        1.
                     
                     
                        V bode 14 (smernica Európskeho parlamentu a Rady 2013/36/EÚ) a bode 16c (smernica Európskeho parlamentu a Rady 2001/24/ES) sa dopĺňa tento text:
                        „, zmenená týmto právnym predpisom:
                        
                                    —
                                 
                                 
                                    
                                       32014 L 0059: smernica Európskeho parlamentu a Rady 2014/59/EÚ z 15. mája 2014 (Ú. v. EÚ L 173, 12.6.2014, s. 190).“
                                 
                              
                  
                        2.
                     
                     
                        Za bod 19a (smernica Európskeho parlamentu a Rady 94/19/ES) sa vkladá tento bod:
                        
                                    „19b.
                                 
                                 
                                    
                                       32014 L 0059: smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (Ú. v. EÚ L 173, 12.6.2014, s. 190).
                                    Ustanovenia smernice sa na účely tejto dohody vykladajú s týmito úpravami:
                                    
                                                a)
                                             
                                             
                                                Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazmi ‚členský(-é) štát(-y)‘, ‚orgány pre riešenie krízových situácií‘ a ‚príslušné orgány‘ sa okrem významu v smernici rozumejú aj štáty EZVO, resp. ich orgány pre riešenie krízových situácií alebo ich príslušné orgány.
                                             
                                          
                                                b)
                                             
                                             
                                                Odkazy na právomoci Európskeho orgánu pre bankovníctvo (EBA) podľa článku 19 nariadenia Európskeho parlamentu a Rady (EÚ) č. 1093/2010 v smernici sa chápu, v prípadoch uvedených v bode 31g tejto prílohy a v súlade s ním, ako odkazy na právomoci Dozorného úradu EZVO, pokiaľ ide o štáty EZVO.
                                             
                                          
                                                c)
                                             
                                             
                                                V bode 28 článku 2 ods. 1 sa slová ‚článku 107 ods. 1 ZFEÚ‘ nahrádzajú slovami ‚článku 61 ods. 1 Dohody o EHP‘.
                                             
                                          
                                                d)
                                             
                                             
                                                Odkazy na ‚rámec Únie pre štátnu pomoc‘ vymedzený v bode 53 článku 2 ods. 1 sa chápu ako odkazy na rámec štátnej pomoci stanovený v kapitole 2 časti IV Dohody o EHP vrátane príslušných príloh a protokolov k Dohode o EHP a, pokiaľ ide o štáty EZVO, vrátane príslušných ustanovení Dohody medzi štátmi EZVO o zriadení dozorného úradu a súdu.
                                             
                                          
                                                e)
                                             
                                             
                                                Článok 68 ods. 6 a článok 93 sa neuplatňujú.
                                             
                                          
                                                f)
                                             
                                             
                                                V článku 84 ods. 1 a 4 a v prvom odseku článku 128 sa za slovo ‚EBA‘ vkladajú slová ‚alebo prípadne Dozorný úrad EZVO‘ (v príslušnom gramatickom tvare).
                                             
                                          
                                                g)
                                             
                                             
                                                Pokiaľ ide o štáty EZVO, v článku 94 ods. 1 sa neuplatňujú slová ‚uvedená v článku 93 ods. 1‘.
                                             
                                          
                                                h)
                                             
                                             
                                                V článku 97:
                                                
                                                            i)
                                                         
                                                         
                                                            Pokiaľ ide o štáty EZVO, v odseku 1 sa neuplatňujú slová ‚uvedená v článku 93 ods. 1‘.
                                                         
                                                      
                                                            ii)
                                                         
                                                         
                                                            V prvom pododseku odseku 4 sa dopĺňa tento text:
                                                            ‚Uzavretie takýchto dohôd o spolupráci nie je pre príslušné orgány a orgány pre riešenie krízových situácií štátov EZVO povinné.‘.
                                                         
                                                      
                                          
                                                i)
                                             
                                             
                                                V článku 102 ods. 1, pokiaľ ide o štáty EZVO, sa slovami ‚31. decembra 2024‘ rozumie ‚31. decembra 2027‘.
                                             
                                          
                                                j)
                                             
                                             
                                                V článku 130, pokiaľ ide o štáty EZVO, sa slovami ‚od 1. januára 2016‘ rozumie ‚do jedného roka od dátumu nadobudnutia účinnosti rozhodnutia Spoločného výboru EHP č. 21/2018 z 9. februára 2018‘.“
                                             
                                          
                              
                  
                        3.
                     
                     
                        V bode 31bc [nariadenie Európskeho parlamentu a Rady (EÚ) č. 648/2012] a bode 31g [nariadenie Európskeho parlamentu a Rady (EÚ) č. 1093/2010] sa dopĺňa táto zarážka:
                        
                                    „—
                                 
                                 
                                    
                                       32014 L 0059: smernica Európskeho parlamentu a Rady 2014/59/EÚ z 15. mája 2014 (Ú. v. EÚ L 173, 12.6.2014, s. 190).“
                                 
                              
                  
         
            Článok 2
            V prílohe XII k Dohode o EHP sa v bode 4 (smernica Európskeho parlamentu a Rady 2002/47/ES) dopĺňa táto zarážka:
            
                        „—
                     
                     
                        
                           32014 L 0059: smernica Európskeho parlamentu a Rady 2014/59/EÚ z 15. mája 2014 (Ú. v. EÚ L 173, 12.6.2014, s. 190).“
                     
                  
         
            Článok 3
            Príloha XXII k Dohode o EHP sa mení takto:
            
                        1.
                     
                     
                        V bode 2 (smernica Európskeho parlamentu a Rady 2012/30/EÚ), bode 3 (smernica Európskeho parlamentu a Rady 2011/35/EÚ), bode 5 (smernica Rady 82/891/EHS) a bode 10e (smernica Európskeho parlamentu a Rady 2005/56/ES) sa dopĺňa táto zarážka:
                        
                                    „—
                                 
                                 
                                    
                                       32014 L 0059: smernica Európskeho parlamentu a Rady 2014/59/EÚ z 15. mája 2014 (Ú. v. EÚ L 173, 12.6.2014, s. 190).“
                                 
                              
                  
                        2.
                     
                     
                        V bode 10d (smernica Európskeho parlamentu a Rady 2004/25/ES) a bode 10g (smernica Európskeho parlamentu a Rady 2007/36/ES) sa dopĺňa tento text:
                        „, zmenená týmto právnym predpisom:
                        
                                    —
                                 
                                 
                                    
                                       32014 L 0059: smernica Európskeho parlamentu a Rady 2014/59/EÚ z 15. mája 2014 (Ú. v. EÚ L 173, 12.6.2014, s. 190).“
                                 
                              
                  
         
            Článok 4
            Znenie smernice 2014/59/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 5
            Toto rozhodnutie nadobúda účinnosť 10. februára 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1), alebo dňom nadobudnutia účinnosti rozhodnutia Spoločného výboru EHP, ktorým sa nariadenie (EÚ) č. 575/2013 a smernica 2013/36/EÚ začleňujú do Dohody o EHP, podľa toho, čo nastane neskôr.
         
         
            Článok 6
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 9. februára 2018.
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 173, 12.6.2014, s. 190.
         
            (*1)  Ústavné požiadavky boli oznámené.